Document ID: 31982R2304

Uredba Komisije (EGS) št. 2304/82
z dne 20. avgusta 1982
o drugi spremembi Uredbe (EGS) št. 32/82 o določitvi pogojev za dodelitev posebnih izvoznih nadomestil za goveje in telečje meso
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], nazadnje spremenjene z Aktom o pristopu Grčije, in zlasti člena 18(6) Uredbe,
ker Uredba Komisije (EGS) št. 32/82 [2], nazadnje spremenjena z Uredbo (EGS) št. 752/82 [3], opredeljuje pogoje za dodelitev posebnih izvoznih nadomestil za goveje in telečje meso;
ker Uredba (EGS) št. 32/82 ni nikoli izključila uporabe določb člena 5 Uredbe Sveta (EGS) št. 565/80 z dne 4. marca 1980 o predplačilu izvoznih nadomestil za kmetijske proizvode [4]; ker je treba, kjer se uporabljajo določbe člena 5 Uredbe (EGS) št. 565/80, pojasniti, da je treba potrdilo iz člena 2(2) Uredbe (EGS) št. 32/82 predložiti carinskim organom ob zaključku carinskih formalnosti za razvrstitev proizvoda v postopek carinskega skladiščenja ali v postopek proste cone; ker je zato tudi treba spremeniti potrdilo; ker je za pomoč pri zagotovitvi, da ne pride do zamenjave proizvodov, treba določiti, da za take proizvode ne morejo veljati postopki, določeni pod 2, 3 in 4 člena 4(5) Uredbe Komisije (EGS) št. 798/80 z dne 31. marca 1980 o določitvi splošnih pravil za predplačilo izvoznih nadomestil in pozitivnih kompenzacijskih zneskov za kmetijske proizvode [5], kakor je bila nazadnje spremenjena z Uredbo (EGS) št. 1663/81 [6];
ker člen 4a Uredbe (EGS) št. 32/82 določa podrobna pravila o tem, kako države članice sporočajo Komisiji količine proizvodov, za katere so bila izplačana posebna izvozna nadomestila; ker bi ga bilo treba dopolniti z zagotovilom, da imajo prednost sporočila o količinah, razvrščenih v postopek carinskega skladiščenja ali v postopek proste cone, kakor je navedeno v členu 5 Uredbe (EGS) št. 565/80;
ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,
SPREJELA NASLEDNJO UREDBO:
Člen 1
Uredba (EGS) št. 32/82 se spremeni:
1. Členu 2(2) se doda naslednji pododstavek:
"Vendar pa se mora potrdilo iz prejšnjega pododstavka, ko so proizvodi nameščeni po dogovorih iz člena 5 Uredbe (EGS) št. 565/80, predložiti carinskim organom, ko so carinske formalnosti iz člena 2(1) Uredbe (EGS) št. 798/80 zaključene. Če se ta pododstavek uporablja, se postopki pod 2, 3 in 4 člena 4(5) Uredbe (EGS) št. 798/80 z odstopanjem od te uredbe ne dovolijo."
2. Člen 4a se nadomesti z naslednjim:
"Člen 4a
Države članice pred vsakim 25. dnem v mesecu sporočijo Komisiji po teleksu količine in, kolikor je mogoče, opise proizvodov, za katere je bilo plačano posebno nadomestilo ali je bilo opravljeno predplačilo tega v skladu s členom 25 Uredbe (EGS) št. 2730/79 ali členom 5 Uredbe (EGS) št. 565/80 v prejšnjem mesecu na podlagi potrdil."
3. Priloga se nadomesti s prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. avgusta 1982

Labels: 12
3
17